Γεννημένος στις 23 Ιουνίου 1992 ο Μαλτέζος Σώζος πέθανε πριν τρεις ημέρες στις 2 Φλεβάρη από οδοντική φλεγμονή στις Φυλακές Λάρισας

Σύμφωνα με το Δίκτυο Αλληλεγγύης Κρατουμένων, ο 26χρονος Ρομά κρατούμενος που διήνυε τον τέταρτο χρόνο φυλάκισής του εκτίοντας την ποινή του για κλοπές, ζητούσε επίμονα από την διοίκηση της φυλακής Μαλανδρίνου, όπου κρατούνταν αρχικά, να τον μεταφέρει σε Νοσοκομείο.

Τελικά τον μετήγαγαν στις φυλακές Λάρισας επειδή, όπως καταγγέλλουν οι κρατούμενοι, οι φυλακές Μαλανδρίνου δεν διαθέτουν οδοντίατρο. Οι συγκρατούμενοι του επίσης περιγράφουν πως το πρόσωπο του είχε παραμορφωθεί από το πρήξιμο που προκάλεσε η φλεγμονή στο δόντι.

Δυο μέρες μετά την μεταγωγή του στις φυλακές Λάρισας, η οποία υποτίθεται πραγματοποιήθηκε λόγω του προβλήματος του, βρέθηκε νεκρός στον θάλαμο του.

Σε μια πρώτη αντίδραση αναρχικές και αναρχικοί από την Λάρισα παραγματοποίησαν παρέμβαση έξω από την φυλακή της πόλης πετώντας τρικάκια και φωνάζοντας συνθήματα ενάντια στο σωφρονιστικό σύστημα.

Πηγή: omniatv

Διαβάστε Επίσης:

